ചെറുനീലിത്തുമ്പി

നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് ചെറുനീലിത്തുമ്പി . ഇന്ത്യ, ശ്രീലങ്ക, മ്യാൻമാർ, തായ്‌ലാന്റ്, നേപ്പാൾ തുടങ്ങിയ മിക്ക ദക്ഷിണ ഏഷ്യൻ രാജ്യങ്ങളിലും ഇവ കാണപ്പെടുന്നു.

ഇന്ത്യയിൽ കാണപ്പെടുന്ന ഏറ്റവും ചെറിയ സൂചിത്തുമ്പികളിൽ ഒന്നാണ് ഇത്. ഈ വലിപ്പക്കുറവും കടുത്ത നീലനിറവും ഇവയെ തിരിച്ചറിയാൻ സഹായിക്കുന്നു. ജലസസ്യങ്ങൾ നിറഞ്ഞ നിശ്ചല ജലാശയങ്ങളിലും ചതുപ്പുകളിലുമാണ് ഇവ മുട്ടയിടുന്നത്.

പെൺതുമ്പികൾ രണ്ടു നിറങ്ങളിൽ കാണപ്പെടുന്നു; ആൺ തുമ്പികളെപ്പോലെ നീല നിറത്തിലും മഞ്ഞകലർന്ന ഇളംപച്ചനിറത്തിലും. 

കേരളത്തിൽ ആദ്യമായി 2017ൽ കണ്ണൂർ ജില്ലയിലെ വരഡൂരിൽ ആണ് ഇവയെ കണ്ടെത്തിയത്.  

 ഇതും കാണുക 
 ഇന്ത്യയിലെ തുമ്പികളുടെ പട്ടിക
 കേരളത്തിലെ തുമ്പികൾ

അവലംബം

പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ